۱۴۴۶-۱-۱۵ تاریخ ۲۴ ساعته خبرونه تېرو ۲۴ ساعتونو کې د سرې میاشتې د فعالیتونو خبرونه: کابل: د افغانی سرې میاشتې سرپرست عمومی رئیس او مرستیال ددې خیریه ملی ټولنې د ملکیتونو د قراردادونو په تړاو له اړوندو قراردادیانو سره ناسته وکړه. غزنی: د سویل ختیځ زون په کچه د ۶ ولایتونو د کنټرول مدیرانو ته د ظرفیت لوړونې په موخه څلور ورځنی روزنیز ورکشاپ د ستاینلیکونو په ورکړې سره پای ته ورسېد. د هېواد په کچه: د ۳۵ ښوونیزو مرکزونو له لارې په تېره یوه اونۍ کې ۲۸۷۶ تنو ته په بېلابېلو برخو کې زده کړې او عامه پوهاوی ورکړل شوی. ارزګان: د نمایندګۍ ریاست اړوند ۲۵ تنو رضاکارانو ته د خوندی لاسرسی او د رضاکارانو د مدیریت تر عنوان لاندې دوه ورځنی روزنیز ورکشاپ پیل شو.